Բեատրիս Լիլի

Բեատրիս Գլեդիս Լիլի (, ), ծնունդով Կանադայից՝ բրիտանացի դերասանուհի:

Գործունեություն
Բնականից օժտված լինելով կատակերգու դերասանի տաղանդով՝ Բեատրիսը լոնդոնյան բեմի վրա իր առաջնելույթն ունեցել է 1914 թվականին։ Դրանից տասը տարի անց հայտնվել է Նյու Յորքում, որտեղ հանդես է եկել Անդրե Շառլոյի՝ մանրապատումներով ու կատակերգերով հագեցած ռևյուների շարքում։ 1920-ական թվականներից մինչև 1940-ական թվականների կեսերը հաջողությամբ ելույթներ է ունեցել թե՛ Ամերիկայի Միացյալ Նահանգներում և թե՛ Անգլիայում, խաղացել Նոել Քովարդի, Քոուլ Փորթերի և այլ թատերգակների կատակերգություններում։

Երկրորդ համաշխարհային պատերազմի տարիներին, առանց իրեն խնայելու, բազմիցս ելույթներ է ունեցել ռազմի դաշտ մեկնող և մեկնած զինվորականների համար, որպեսզի ուրախ պահեր պարգևի նրանց։ 1942 թվականին ամերիկացի ճակատայինների առջև ելույթի նախապատրաստվելիս լուր է ստացել, որ իր միակ որդին՝ քսանամյա Ռոբերտը զոհվել է Ցեյլոնի (ներկայումս՝ Շրի Լանկա) մայրաքաղաք Կոլոմբոյի նավահանգստում ծավալված մարտում, բայց մերժել է ելույթը հետաձգելու առաջարկությունը՝ ասելով. «Վաղը կլացեմ»։

Ամուսնու՝ բարոնետ, սըր Ռոբերտ Փիլ Նելի մահից 14 տարի անց՝ 1948 թվականին Բեատրիսը կապվել է իրենից շուրջ երեսուն տարով փոքր դերասան, երգիչ Ջոն Ֆիլիպ Հաքի հետ (ըստ որոշ աղբյուրների՝ վերջինս այդ կապը հաստատել ու պահպանել է շահադիտական նպատակներով)։ 

1967 թվականին «Միլլի» կինոնկարի գլխավոր հերոսուհու դերի կատարումից որոշ ժամանակ անց Բեատրիսի մոտ նկատվել են Ալցհայմերի հիվանդության առաջին նախանշանները, և նա հեռացել է բեմից։ Մահացել է 1989 թվականի հունվարի 20-ին՝ իննսունհինգ տարեկան հասակում։ Ընդամենը 31 ժամ անց մահացել է նաև Ջոն Ֆիլիպ Հաքը։ Թաղվել են կողք կողքի, Փիլ Ֆոլդի մերձակայքում գտնվող ընտանեկան մատուռում։

Ըստ որոշ լուրերի՝ Բեատրիսը ռոմանտիկ կապ է ունեցել դերասանուհիներ Թալուլա Բենքհեդի, Եվա Լը Գալիենի և Գերտրուդա Լոուրենսի հետ։

Ֆիլմագրություն 

 Exit Smiling (1927), Վիոլետի դերում
 The Show of Shows (1929), Ասմունքողի դերում
 Are You There?  (1930), Շիրլի Թրևիսի դերում  
 Dr. Rhythm (1938), միսիս Լորելեյ Դոջ-Բլոջեթի դերում 
 On Approval (1944), Մարիա Ուիսլեքի դերում 
 Around the World in 80 Days (1956), «Լոնդոնյան վերածնունդ» շարժման առաջնորդի դերում
 Thoroughly Modern Millie (1967), միսիս Միրսի դերում

Կարճամետրաժ ֆիլմեր
 Beatrice Lillie (1929), իր իսկ դերում 
 Beatrice Lillie and Her Boyfriends (1930) 
 Broadway Highlights No. 1 (1935), իր իսկ դերում 
 Broadway Highlights No. 2 (1935), իր իսկ դերում

Թատերական ներկայացումներ

 Not Likely (1914) (Լոնդոն)
 5064 Gerrard (1915) (Լոնդոն)
 Samples (1916) (Լոնդոն)
 Some (1916) (Լոնդոն)
 Cheep (1917) (Լոնդոն)
 Tabs (1918) (Լոնդոն)
 Bran Pie (1919) (Լոնդոն)
 Oh, Boy! (1919) (Լոնդոն)
 Now and Then (1921) (Լոնդոն)
 Pot Luck (1921) (Լոնդոն)
 The Nine O'Clock Revue (1922) (Լոնդոն)
 Andre Charlot's Revue of 1924 (1924) (Բրոդվեյ)
 Andre Charlot's Revue of 1926 (1925) (Բրոդվեյ)
 Oh, Please (1926) (Բրոդվեյ)
 She's My Baby (1928) (Բրոդվեյ)
 This Year of Grace (1928) (Բրոդվեյ)
 Charlot's Masquerade (1930) (Լոնդոն)
 The Second Little Show (1931) (Բրոդվեյ)
 Too True to Be Good (1932) (Բրոդվեյ)
 Walk a Little Faster (1932) (Բրոդվեյ)
 Please (1933) (Լոնդոն)
 At Home Abroad (1935) (Բրոդվեյ)
 The Show Is On (1936) (Բրոդվեյ)
 Happy Returns (1938) (Լոնդոն)
 Set to Music (1939) (Բրոդվեյ)
 All Clear (1939) (Լոնդոն)
 Big Top (1942) (Լոնդոն)
 Seven Lively Arts (1944) (Բրոդվեյ)
 Better Late (1946) (Լոնդոն)
 Inside USA (1948) (Բրոդվեյ)
 An Evening with Beatrice Lillie (1952) (Բրոդվեյ և Լոնդոն)
 Ziegfeld Follies of 1957 (1957) (Բրոդվեյ)
 Auntie Mame (1958) (Բրոդվեյ և Լոնդոն)
 A Late Evening with Beatrice Lillie (1960) (Էդինբուրգի փառատոն)
 High Spirits (1964) (Բրոդվեյ)

Ռադիո և հեռուստատեսություն
Բեատրիս Լիլին՝ որպես աստղ, հանդես է եկել հետևյալ ռադիոծրագրերում.
 The Beatrice Lillie Show, NBC, 1935 թ. հունվարի 4 – հունիսի 28 
 The Flying Red Horse Tavern, CBS, 1936 թ. փետրվարի 7 – մայիսի 22 
 Broadway Merry-Go-Round, Blue Network, 1937 թ. հունվարի 6 – հուլիսի 28

1950 թվականին Բոբ Հոուփի հետ հանդես է եկել The Star Spangled Revue-ում։

Պարգևներ և պատիվներ
 1945: New York Drama Critics Award - Seven Lively Arts մյուզիքլում կանացի դերի լավագույն կատարման համար
 1948: New York Drama Critics Award  – Inside USA մյուզիքլում կանացի դերի լավագույն կատարման համար
 1953: «Թոնի» հատուկ մրցանակ – An Evening with Beatrice Lillie
 1954: Սառա Սիդոնի մրցանակ
 1958: «Թոնի» մրցանակ «Մյուզիքլում կանացի գլխավոր դերի լավագույն կատարում» անվանակարգում – Ziegfeld Follies of 1957 մյուզիքլ (առաջադրում)
 1964: «Թոնի» մրցանակ «Մյուզիքլում կանացի գլխավոր դերի լավագույն կատարում» անվանակարգում – High Spirits (առաջադրում)

Կինոարվեստում ներդրած ավանդի համար 1960 թվականին Հոլիվուդի Փառքի ճեմուղում բացվել է Բեատրիս Լիլիի աստղը։  Նրա դիմանկարը ներառվել է Անգլիայի Խոսքի և դրամայի թագավորական կենտրոնական դպրոցի հավաքածուում։

Գրականություն 
 Lillie, Beatrice, with John Philip Huck and James Brough, Every Other Inch a Lady (Garden City, New York: Doubleday, 1972).

Ծանոթագրություններ

Արտաքին հղումներ 

 "Beatrice Lillie" at the Internet Broadway Database
 
  Records in the Theatre Archive at the University of Bristol of stage performances by Beatrice Lillie
 
 Beatrice Lillie papers, 1911–1995, held by the Billy Rose Theatre Division, New York Public Library for the Performing Arts

Բրիտանացի դերասանուհիներ
Բրիտանացի կինոդերասանուհիներ
Թատրոնի դերասանուհիներ